**Anexă 3**

[**RDW Talks**](https://institute.ro/romanian-design-week/rdw-talks-5087.html) **2019 by Medlife**

# Toate conferințele se desfășoară în clădirea BCR din Piața Universității.

[**Meet the Designer**](https://ove.ro/meet-the-designer-vlad-dragusin)**: Vlad Drăgușin, duminică, 19 mai, ora 11:00**

Meet the Designer propune o întâlnire relaxată, dar bogată în conținut, cu fondatorul Candylab Toys, prezentată de designforkidz.com.

Vlad Drăgușin, arhitect și designer stabilit în Brooklyn, a creat o companie din care transpare pasiunea lui pentru mașini clasice, lucrul cu lemnul, design și modernismul american al anilor ‘60.

Vlad va susține în cadrul RDW 2019 o conferință pentru designeri și tineri antreprenori, o poveste fascinantă despre cum a trecut de la arhitectură la design de jucării, despre procesul său de design, de la desen până la modelare 3D și prototipare, despre cum și-a finanțat producția prin câteva campanii de succes pe Kickstarter și despre cum au ajuns mașinile sale la MoMA Design Store.

# [Culori și materiale pentru accentuarea experienței senzoriale](https://ove.ro/culori-si-materiale-pentru-accentuarea-experientei-senzoriale-m-lanie-bernard)****: Mélanie Bernard, duminică, 19 mai, ora 15:00****

# Cum să folosim culorile și materialele pentru a accentua percepția utilizatorului? Vă invităm să descoperim împreună cum să ne jucăm cu materialele și culorile ca instrumente potrivite cu cerințele senzoriale și funcționale ale utilizatorilor într-un mediu divers, ghidați de Mélanie Bernard, ex-integrated designer al companiei franceze Dickson Constant.

# [Cum poate designul să transforme un întreg teritoriu?](https://ove.ro/cum-poate-designul-sa-transforme-un-intreg-teritoriu)****: Lille Métropole 2020, Capitală Mondială a Designului - Denis Tersen, duminică, 19 mai, 16:00****

# Denis Tersen prezintă în cadrul Romanian Design Week proiectul Lille Métropole 2020, World Design Capital, și subliniază importanța designului ca instrument pentru schimbare. El va detalia cum acest titlu acordat orașului Lille a devenit o reală oportunitate pentru ca zona să se reinventeze prin design, încurajând abordarea creativă a tuturor actorilor participanți la acest proces.

# [Educație în design](https://ove.ro/educatie-in-design-mome-budapesta) ****@MOME Budapesta: Universitatea de Arte MOME din Budapesta și Institutul Balassi – Institutul Maghiar din București, marți, 21 mai, 11:00****

Lenkei Balázs (profesor la Catedra de design de obiect a Departamentului de Design, designer), Kele Ildikó (profesor la Catedra de textile a Departamentului de Design, designer KELE Clothing) şi Szabó Dóra (profesor la Catedra de textile a Departamentului de Design, designer de textile) de la prestigioasa Universitate de Arte și Design Moholy-Nagy din Budapesta vor discuta despre educația de design și despre cele mai recente tendințe din domeniu.

# [TypeThursdayBUC](https://www.eventbrite.com/e/typethursday-buc-may-tickets-60525441224)****, joi, 23 mai, 18:30****

# Prima ediție TypeThursday din România, o întâlnire lunară de trei ore de distracție fantastică dedicată designerilor pasionați de litere, va avea loc în cadrul Romanian Design Week. TypeThursday este un eveniment global care a luat naștere în New York în august 2015, iar apoi s-a răspândit în alte 8 orașe din lume. Evenimentul aduce la un loc oameni din comunitatea de design şi încurajează prezentările şi dezbaterile pe proiecte care au ca subiect principal typography-ul.

#

# [Fă ceea ce iubești, iubește ceea ce faci](https://ove.ro/fa-ceea-ce-iubesti-iubeste-ceea-ce-faci-marcel-klammer)****: Marcel Klamer, un proiect Design 50 al Departamentului de Design – Universitatea de Arte București, sâmbătă, 25 mai, 11:00****

# Universitatea de Arte București propune o conferință despre pasiunea pentru design vizibilă în obiectele semnate de designerul de produs Marcel Klamer. Obiectele pe care le va prezenta publicului sunt o mărturie vie a dăruirii cu care acesta creează.

# [Crafting Futures](https://ove.ro/crafting-futures)****: British Council, sâmbătă, 25 mai, 13:00****

# Crafting Futures e o iniţiativă British Council care sprijină viitorul meşteşugurilor de pe întregul Glob. Ca un prim pas spre implementarea programului în România, British Council îi invită pe cei interesați de viitorul meșteșugului la o discuţie de contextualizare, urmată de o masă rotundă a profesioniştilor în domeniu.

# [ECAP RO2019: Politicile arhitecturale](https://ove.ro/ecap-ro2019-politicile-arhitecturale) ****– Toată lumea este invitată!: Ordinul Arhitecților din România, sâmbătă, 25 mai, 15:00****

# Următoarea Conferință Europeană pentru Politicile Arhitecturale (ECAP RO2019) are loc la București în perioada 12-13 iunie 2019, iar acest eveniment își propune să fie un preview al conferinței europene, la care se vor prezenta exemple de bune practici și se va discuta despre cum acestea ne pot inspira pentru a realiza propria noastră politică națională de arhitectură.

# [Printare 3D la scară mare](https://ove.ro/printare-3d-la-scara-mare)****: Mădălin Gheorghe, duminică, 26 mai, 11:00****

# Cele mai recente progrese în imprimarea 3D deschid noi posibilități pentru designeri și producători. Creșterea vitezei și a scării de imprimare, precum și reducerea costurilor au dat naștere unei noi generații de designeri și producători. Despre cele mai recente progrese în această tehnologie, precum și despre provocările proiectării pentru imprimarea 3D, va povesti designerul Mădălin Gheorghe.

# [Conferinţa B:MAD / BUCUREȘTIUL ART DECO – VARIAȚIUNI STILISTICE](https://ove.ro/conferinta-b-mad-bucurestiul-art-deco-variatiuni-stilistice)****: conf. dr. arh. Mihaela Criticos, duminică, 26 mai, 13:00****

# Identitatea arhitecturală a Capitalei este marcată vizibil de amprenta modernismului Art Deco, într-o paletă stilistică de o uimitoare varietate. Conferinţa va trece în revistă multiplele ipostaze în care se manifestă Art Deco-ul bucureștean, de la eclectismul târziu al începuturilor la stilul pachebot și la interferențele cu stilul internațional sau cu clasicismul modern.